CK เซ็นรับงานก่อสร้าง-ปรับปรุงอาคารศูนย์ซ่อมบำรุงห้วยขวางกับ BEM มูลค่า 558.47 ลบ.
CK เซ็นรับงานก่อสร้าง-ปรับปรุงอาคารบริเวณศูนย์ซ่อมบำรุงห้วยขวางรถไฟฟ้าสายสีน้ำเงินส่วนต่อขยายกับ BEM มูลค่า 558.47 ลบ.
12 ก.พ. 2561

บริษัท ช.การช่าง จำกัด (มหาชน) หรือ CK ระบุว่า เมื่อวันที่ 9 ก.พ.61 บริษัทได้ลงนามเป็นผู้รับจ้างในสัญญางานบริหารจัดการงานก่อสร้างและปรับปรุงอาคารบริหารบริเวณศูนย์ซ่อมบำรุงรถไฟฟ้า ห้วยขวาง และดำเนินการจัดหา ติดตั้งอุปกรณ์งานระบบรถไฟฟ้า (เพิ่มเติม) ของโครงการรถไฟฟ้าสายสีน้ำเงินส่วนต่อขยาย กับบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ในฐานะผู้ว่าจ้าง
โดยให้ถือเป็นส่วนหนึ่ง (งานเพิ่ม) ของสัญญางานบริหารโครงการรวมถึงเป็นผู้จัดหาและติดตั้งอุปกรณ์งานระบบรถไฟฟ้าในโครงการรถไฟฟ้าสายสีน้ำเงินส่วนต่อขยาย (งานระยะที่ 1) (VARIATION ORDER NO.1 Variation Works under the M&amp;E Equipment Procurement, Construction and Management Contract) มูลค่าสัญญาประมาณ 558,472,600 บาท (ไม่รวมภาษีมูลค่าเพิ่ม) ระยะเวลาดำเนินการประมาณ 810 วัน